Hlina, Alojz, poslanec NR SR (2015-09-22):
Vážený pán predsedajúci, vážený pán minister, vážené kolegyne, kolegovia, mali sme v rodine takú určitú skutočnosť, ktorá, som zistil, že vlastne jak to funguje, keď niekto je fakt, že v ohrození zdravia a potrebuje rýchlo nejaké vyšetrenie, tak sme zistili, že cétečko je luxusná služba. Niekde trvá kratšie, niekde dlhšie sa naň dostať. A to ma inšpirovala k tomu, že sme vytvorili portál www.ctpristroj.sk. Na tomto portáli si vlastne, sa vám zobrazia, ak sa dohodneme, prístroje, CT-prístroje v jednotlivých mestách, aká je aktuálna čakacia doba, hej. Modulárne sa tam bude dať doplniť taký modul, že potom sa môžete k nemu prihlásiť aj rezervovať. Máme prísľub od štátu, že svoje zariadenie do toho dá, len zatiaľ zas sa to nejako brzdí. Penta odmietla, informujem, aká je situácia. Čiže vytvorili sme naozaj aplikáciu alebo systém, ktorý pomôže ľuďom pro bono, pro bono. Proste mňa to stálo nejakých, ja neviem, pár euro, čo sme to registrovali, a takí dvaja chalani, veľká vďaka im, z Košíc na tom robili. Vytvorili systém, ktorý keď v tejto škaredej krajine už ľudia budú mať trošku hanby v sebe a povedia, že dobre, ideme do toho, tak pomôže ľuďom tejto krajiny, lebo bude mať proste aktualizovanú informáciu, aká je aktuálna čakacia doba. Hovorím, celé to bolo pro bono, my sme to, pro bono to dáme štátu, dáme to proste zadarmo, nech to slúži. A teraz ľuďom poviem, ale poviem to špeciálne mladých ľuďom, že čo tuná doniesol zase pán minister, čo bez hanby sem prišiel, začo proste majú zaplatiť ľudia tejto krajiny, 360, ungefähr, nejakých 350 miliónov korún, starých. Ja to stále v tých korunách počítam. To je strašne veľa. Ja vám sa to pokúsim povedať, že začo. Začo by títo ľudia biednej krajiny mali. To, že na Orave neni most, čo tam po tom?! Nech tam budú vlečky, kone, plte, nevadí. Tam niekde v Žiline sa cesta rozpadá. Čo tam, čo tam po tom? Za 350 miliónov korún budeme mať jednotný informačný systém. Ja vám sa pokúsim povedať, že čo takýto systém dokáže. Viete, čo dokáže takýto systém? Tento systém vám dokáže to... Ináč, pán minister, ja sa pokúsim byť čo najkratší, ale ja by som sa s tým hanbil prísť. To je presne to. Vážení, všimnite si jednu vec. My teraz riešime svetový mier. Pán premiér je teraz na čele ťaženia proste za svetový mier. Tu keby včera prebehla verejná súťaž, v úvodzovkách, a Bratislavský hrad by vo verejnej súťaži kúpil Váhostav, tak si to málokto všimne, prosím vás. My tu všetci riešime svetový mier. Všetci tu riešime svetový mier. Ale popri tom sa dejú veci. Popri tom úžerníci dostali licenciu z NDS-ky. Popri tom si tu sadne pán minister, povie, že jednotný informačný, neviem, aký systém, a že treba na to 350 miliónov korún. Tento jednotný informačný systém, vážení, vám dokáže to, že vytvorí registre, ja vám poviem čoho. Taxikárov. Proste pre mladých ľudí to poviem. Prosím vás, čo poviete, že začo by ste to? Ja vám, pokúsim sa vám povedať, že čo to dokáže, a vy mi povedzte, či za jeden sud piva alebo za dva sudy piva by ste to urobili. Dobre? Ja vám poviem, čo to ten jednotný informačný, ono to tak znie, ako keby to bolo, ja neviem čo, čo to dokáže. Tak vám to dokáže to, že tam máte mať sústredených taxikárov, ADR, proste ľudia, ktorí sú školení pre prevoz nebezpečných nákladov, budú tam. Budú tam... Čo to tam ešte bude (vyslovené s pobavením)? Ja si to pozriem. Milené je to. Hrozne je to milené. Register technikov. Budete tam mať register estekáčiek. Normálne si kliknete, si predstavte tú, tú fantáziu toho, že čo vám tento štát zabezpečí, že vy si kliknete a budete tam mať register estekáčiek. No neni to super? Za tie peniaze? Pouho-pouhých 350 miliónov. Pouho-pouhých. Čiže budete mať register autoškôl. Pozor, ešte autoškoly! Čiže keby ste chceli ísť do autoškoly, už nemusíte žlté stránky, Google. Načo Google tu? V tejto krajine netreba Google. Nás Google vyradí, lebo tuná my máme ľudí, ktorí nám to proste všetko zabezpečia. Tuná ministerstvo dopravy bude Google 2. Proste si kliknete a vyhodí vám to zoznam autoškôl. To je super čo? To je aplikácia, vážení! Mladí ľudia, nie je to super? Že za pouho-pouhých 350 miliónov korún budete mať zoznam autoškôl? Nie je to super? Zoznam estekáčok. Nie je to super? Nie je to fantázia? Zoznam technikov, oprávnených. Nie je to fantázia? Zoznam taxikárov. Nie je to super? To je fantastický, proste tomu ja hovorím égaloment, tomu ja hovorím, to, čo sme chceli. Načo cesty, načo mosty? Načo máme na Orave? Tam proste nech zbíjajú, však to vedia. Načo, načo im je most? Však si kliknú, kde je autoškola. Proste toto dokáže tento systém. Tento systém sa najmä venuje registratúram a registratúram týchto taxikárov, estekáčiek, autoškôl. Toto ste doniesli, pán minister. Ja viem, že teraz poviete, že ešte pri tých autoškolách to bude registrovať nejakú knihu jazdy. Ale to vám budú musieť povinne a bezplatne a bezodkladne posielať tie autoškoly. A ešte na schválenom softvéri. Čiže niekto vytvorí niečo, budú si to musieť, tie estekáčky, kúpiť, vy im dáte, asi niekomu, niekto to vytvorí, však to už je všetko dávno dohodnuté, a oni vám to budú „fullovať“ tými údajmi, s ktorými, užívateľsky s tým ľudia nič nemajú, lebo tento údaj je neverejný. Čiže budú tam len, čiže estekáčky budú posielať záznamy o vykonaných kontrolách, autoškoly o jazdách a neviem čo, ale to pre, užívateľsky pre človeka nemá nič. Človek, bežný občan Slovenskej republiky sa za 350 miliónov korún dozvie, kto je taxikár a kde je autoškola v Rožňave. Fantázia, super, konečne! Konečne tento štát proste naskočil na vlnu. Konečne! Máme, čo sme chceli. Za toto, za toto sme bojovali, aby sme si mohli kliknúť. Aby som vedel, kto je taxikár v Banskej Bystrici, za 350 miliónov korún. Toto ste doniesli, pán minister. Bez hanby sa sem posadíte, bez hanby si tu sedíte, poviete: jednotný informačný. Toto je to. A teraz mi, študenti, povedzte: za koľko by ste vedeli urobiť takýto registratúrny systém, ktorý by evidoval estekáčky, autoškoly, taxikárov, ľudí, ktorí prešli ADR-kou, to znamená, nejakým prevozom? Za koľko? Za jeden alebo za dva sudy piva? Za jeden alebo za dva sudy piva? Ja tipujem jeden. Neviem ešte dokedy, neviem ešte, kde má aký most spadnúť, neviem ešte, kde má ako byť odrezaná nejaká civilizácia, aby sme začali rozmýšľať sedliackym rozumom. Aby sme začali rozmýšľať sedliackym rozumom. Lebo vyhodiť 350 miliónov korún za hlúposť, je, je hlúpe, ale, a pokiaľ máme stav komunikácií taký, ako máme, je vrcholne a vrcholne nezodpovedné, pán minister. Koľkí chlapci už sú naštartovaní, že to tam našupú? Čo, jak to je podelené? Prosím vás, ešte v dôvodovke je napísané, že... Zobral som si telefón? Nezobral. Zobral. Prosím vás, celé tieto registratúry, slávne, autoškôl, estekáčiek, to je, ja, môj tip je, do tejto SD karty (rečník ju ukazuje plénu), do tejto SD karty to celé vojde. Prosím vás, viete, s čím rátajú? Teraz rátajú s tým, že 11 a pol milióna to bude stáť, a jeden a pol milióna to bude stáť, prevádzka toho, a je to rozpísané, že na prenájom kancelárií dvoch dátových úložísk, protipožiarne a, neviem, a energie. Mňa bude zaujímať, nevylučujem, že sa v interpelácii spýtam. Prosím vás, už je, predpokladám, že už sa aj vie, kde je, tie dátové polia budú. U koho budú. Predpokladám, že už sa vie. Ja si dovolím tvrdiť, ja som raz robil vyťaženosť, vyťaženosť a špeciálne vašich, pán minister, vy máte absolútne nevyťažené kancelárie. Prečo ministerstvo, ktoré má nevyťažené kancelárie, kde má pomer úradníka na meter štvorcový ďaleko, to je luxus, to je päťhviezdičkový hotel, prečo ešte ministerstvo si bude prenajímať za jeden a pol milióna korún niečo, kde bude toto, toto čudo, uložené? Za, 1,4 tam máte dokonca, tak nejak to vychádza. Čo to tam budete mať? Tú jednu, jednu SD kartu tam budete mať uloženú, jak v tých filmoch Minority Report? Že budú okolo neho nejaké, ja neviem, čo to tam bude? Ste smiešni? Ľudia, prípadne sa spýtajte, keď už vám niekto urobí niečo, čo niekto spraví za sud piva, tak aspoň nech to neuloží do svojej kancelárie. Prosím vás, buďte aspoň trošku kritickí k tomu, čo sa deje v tejto krajine. Aké dátové polia, prosím vás, aké dátové polia?! Kde to chcete uložiť? Načo to chcete uložiť? Je to celé jedna veľká habaďúra. Celé jedna veľká habaďúra ako vytiahnuť peniaze zo štátu a povedať, že jednotný informačný systém. Nuž taký budete mať jednotný informačný systém. A na Orave, vážení, tí, ktorí ste zabudli, pozrite si, spýtajte sa, ako sa robia plte. Pozrite si. Kôň, kone, koče, to všetko treba nanovo. Lebo načo, načo most? Načo je most na Dolnej Orave, keď máte jednotný informačný systém? Mrzí ma to, že naozaj ak sa teraz stalo témou, že premiér Fico sa hrá na Kissingera, tak popri ňom tu chodia ľudia od Počiatka. A dokonca osobne pán Počiatek sem príde a donesie sem brutál. Donesie sem normálny brutál tunel, proste, za 365 miliónov. A tu sa zahlasuje, lebo je to jednotný informačný systém, predpokladám, že ešte niekto doplní, že jak to pomôže ľuďom tejto krajiny. Nuž, pomôže. Pomôže. Keď chcete vedieť, kde je autoškola, ministerstvo vám pripraví takýto, registratúru. Fantázia, super. Za tie peniaze. Pouho-pouhých, pouho-pouhých 350 miliónov. Ďakujem.